Diari Oficial de la Generalitat Valenciana


Sumari del DOGV 5181, del 20-01-2006 (2006/497)

RESOLUCIÓ d'11 de gener de 2006, de la secretària autonòmica d'Ocupació, directora general del Servef, per la qual es determinen els imports de les subvencions als centres associats per a la realització de les accions durant l'exercici 2006.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5181

Data del DOGV
:   20-01-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/497


Data del document
:   11-01-2006

Organisme emissor
:   Servei Valencià d'Ocupació i Formació

Tipus de document
:   Resolució

Descriptors 

:   * Servici Valencià d'Ocupació i Formació
    * inserció professional
    * ajuda pública
    * oficina d'ocupació
    * suport econòmic
    * demanda d'ocupació

RESOLUCIÓ d'11 de gener de 2006, de la secretària autonòmica d'Ocupació, directora general del Servef, per la qual es determinen els imports de les subvencions als centres associats per a la realització de les accions durant l'exercici 2006. [2006/M497]  
La Llei 3/2000, de 17 d'abril, va atribuir al Servici Valencià d'Ocupació i Formació (Servef) la gestió de les polítiques d'ocupació i formació professional, la intermediació en el mercat de treball i l'orientació laboral a la Comunitat Valenciana, de forma coordinada amb d'altres òrgans administratius de la Generalitat.   
L'esmentada norma va incorporar, a més, el nou model d'actuació de l'administració autonòmica que dóna cabuda a la participació activa de diversos sectors de la societat en les tasques públiques. En aquest context, i a fi de millorar les tècniques de gestió de la intermediació laboral, la llei va possibilitar l'aparició de centres associats aliens a l'organització administrativa.  
L'Ordre de 25 de febrer de 2003, de la Conselleria d'Economia, Hisenda i Ocupació, estableix el règim d'ajudes dels centres associats del Servici Valencià d'Ocupació i Formació en l'àmbit de la intermediació laboral, i preveu l'atorgament de les corresponents subvencions com a contraprestació a la realització de les accions per a les quals han sigut homologades.  
De conformitat amb el que disposa l'article 12.1 de l'esmentada ordre, en relació amb la disposició final primera de la mateixa norma, es faculta la Direcció General del Servef per a determinar els imports unitaris per les accions de captació d'ofertes i de tractament de demandes d'ocupació per a l'exercici 2006.  
Sobre la base de tot això, i de conformitat amb les competències atorgades a aquesta Direcció General del Servef, resolc:  
Primer  
Fixar l'import de les ajudes en els termes següents:  
a) Per les accions de captació d'oferta, es fixa una subvenció de 38 euros per oferta captada i tramitada al Servef, en els termes previstos en l'article 5 de l'Ordre de 25 de febrer de 2003.  
b) Per les accions de tractament de la demanda d'ocupació, es fixa una subvenció de 22 euros per currículum introduït i validat pel Servici Valencià d'Ocupació i Formació. En el cas de centres homologats especialistes en l'atenció a persones discapacitades, la subvenció serà de 38 euros per currículum introduït i validat.  
Segon  
Publicar la present resolució en el Diari Oficial de la Generalitat Valenciana.  
València, 11 de gener de 2006.. La secretària autonòmica d'Ocupació, directora general del Servef: Ana Encabo Balbín.